《丹元子步天歌 其一 东方七宿》
唐代·王希明

角，两星南北正直著。中有平道上天田，总是黑星两相连。

别有一乌名进贤，平道右畔独渊然。最上三星周鼎形，角下天门左平星。

双双横于库楼上，库楼十星屈曲明。楼中五柱十五星，三三相著如鼎形。

其中四星别名衡，南门楼外两星横。

作者简介：唐时人，号丹元子，又号青罗山布衣。玄宗开元年间以方技为内供奉，待诏翰林。尝奉命编《太乙金镜式经》。又撰《丹元子步天歌》一卷。该书七言，有韵，系我国古代以诗歌形式介绍全天星官之天文学重要著作。首创将整个天空划分为三垣二十八宿，共三十一个天区。每区包含若干星官、数量、位置。